b'\n_START_ARTICLE_\nUncle Bob\'s Lucky 7 Club\n_START_PARAGRAPH_\nAng Uncle Bob\'s Lucky 7 Club, binabaybay ding Uncle Bob\'s Lucky Seven Club ay isang palabas sa telebisyon sa Pilipinas na sumahimpapawid sa GMA7 noong Nobyembre 4, 1961 hanggang Hulyo 11, 1992.\n_START_SECTION_\nHistorya\n_START_PARAGRAPH_\nIsa itong uri ng programang show and tell o "magpakita at magsabi" (o maglahad), kung saan nakapaglalarawan ang mga bata ng kanilang paboritong mga laruan sa madla at kay Robert Stewart, na mas kilala bilang "Uncle Bob", isa sa pinakaunang nakalikha ng kanais-nais na palabas na pambata sa Pilipinas. Noong dekada ng 1980, pumalit kay Stewart ang kanyang anak na lalaki. Isa sa mga kilalang eksena sa palabas ang pagbigkas ni Stewart ang pariralang "bum-barum-bum" o "pum-pa-rum-pum"._NEWLINE_Isa itong palabas na pambatang hindi naglalaman ng mga hindi naman kailangang mga gimik na pamproduksiyon, at may kapayakan. Kasama ni Uncle Bob sa palabas ang dalawang mga papet na pinangalanang Spanky at Pancho. Isa ang palabas na ito sa epitomo ng mga palabas na pambatang pinagmumulan ng kasiyahan noong mga unang taon ng pagbobrodkast na pantelebisyon.'